Държавен вестник, бр. 40, 2021 г., стр. 73

БРОЙ  40	
Д Ъ Р Ж А В Е Н  В Е С Т Н И К 	
СТР.  73  
3. когато е определено за първи път ниво 
на антицикличния буфер, различно от нула, 
или когато то е увеличено – датата, от която 
банките прилагат това увеличено ниво на 
буфера;
4. когато периодът по т. 3 е по-кратък от 12 
месеца след датата на оповестяването – позо-
ваване на извънредните обстоятелства, които 
налагат този по-кратък срок за прилагане.
Г л а в а  ч е т в ъ р т а
БУФЕРИ ЗА ГЛОБАЛНА СИСТЕМНО ЗНА-
ЧИМА ИНСТИТУЦИЯ И ЗА ДРУГА СИС-
ТЕМНО ЗНАЧИМА ИНСТИТУЦИЯ
Общи разпоредби
Чл. 9. (1) Българската народна банка може 
да идентифицира на консолидирана осно-
ва глобална системно значима институция 
(ГСЗИ), както и друга системно значима 
институция (ДСЗИ) на индивидуална или на 
консолидирана основа, съгласно методиките 
по този член.
(2) Глобална системно значима институция 
може да е:
1. група, начело на която е кредитна ин-
ституция майка от Европейския съюз (ЕС), 
финансов холдинг майка от ЕС или финансов 
холдинг майка със смесена дейност от ЕС; или
2. банка, която не е дъщерно дружество на 
кредитна институция майка от ЕС, финансов 
холдинг майка от ЕС или финансов холдинг 
майка със смесена дейност от ЕС.
(3) Друга системно значима институция 
може да е кредитна институция или група, 
начело на която е кредитна институция майка 
от ЕС, финансов холдинг майка от ЕС, фи-
нансов холдинг майка със смесена дейност 
от ЕС, кредитна институция майка, финансов 
холдинг майка от държава членка или фи-
нансов холдинг майка със смесена дейност 
от държава членка.
(4) Методиката за идентифициране на ГСЗИ 
се основава на следните критерии:
1. размер на групата;
2. взаимосвързаност на групата с финан-
совата система;
3. заменяемост на услугите или на финансо-
вата инфраструктура, предоставяна от групата;
4. сложност на групата;
5. трансгранична дейност на групата, в т.ч. 
трансгранична дейност между държави членки 
и между държава членка и трета държава.
(5) Всеки критерий по ал. 4 получава ед-
наква тежест и се състои от количествено 
измерими показатели.
(6) Методиката осигурява цялостен рейтинг 
за всеки оценяван субект и позволява всяка 
ГСЗИ да бъде идентифицирана и разпреде-
лена в дадена подкатегория съгласно чл. 10, 
ал. 2 – 6.
(7) Българската народна банка определя 
системното значение на ДСЗИ на основата на 
най-малко един от следните критерии:
1. размер;
2. значимост за икономиката на Република 
България или на ЕС;
3. значимост на трансграничните дейности;
4. взаимосвързаност на институцията или 
на групата с финансовата система.
(8) Допълнителната методика за иденти-
фициране на ГСЗИ се основава на следните 
критерии: 
1. критериите по ал. 4, т. 1 – 4;
2. трансграничната дейност на групата, 
с изключение на дейността на групата в 
участващите държави членки по чл. 4 от 
Регламент (ЕС) № 806/2014 на Европейския 
парламент и на Съвета от 15 юли 2014 г. за 
установяването на еднообразни правила и 
еднообразна процедура за преструктурирането 
на кредитни институции и някои инвести-
ционни посредници в рамките на Единния 
механизъм за преструктуриране и Единния 
фонд за преструктуриране и за изменение на 
Регламент (ЕС) № 1093/2010.
(9) Всеки критерий по ал. 8 получава ед-
наква тежест и се състои от количествено 
измерими показатели, които за критериите 
по ал. 8, т. 1 съвпадат с тези по ал. 5.
(10) Допълнителната методика по ал. 8 
осигурява допълнителен общ рейтинг за всяка 
оценявана ГСЗИ, който може да бъде осно-
вание за предприемане на мерки по чл. 10, 
ал. 6, т. 3.
(11) Българската народна банка прави 
ежегодно преглед на идентификацията на 
ГСЗИ и ДСЗИ и на разпределението на ГСЗИ 
в съответните подкатегории, като уведомява 
за резултата съответната системно значима 
институция и ЕССР и оповестява на официал-
ната си страница в интернет актуализирания 
списък на идентифицираните системно зна-
чими институции и подкатегорията, в която 
е разпределена всяка идентифицирана ГСЗИ. 
Уведомлението до ЕССР включва мотиви 
за упражняването или неупражняването на 
надзорна преценка по чл. 10, ал. 6. 
(12) Когато дадена група подлежи на кон-
солидирана основа на изискване за буфер за 
ГСЗИ и за буфер за ДСЗИ, се прилага един-
ствено по-високият буфер.
Буфер за ГСЗИ
Чл. 10. (1) Всяка банка, идентифицирана 
като ГСЗИ на консолидирана основа, поддържа 
задължителен буфер за ГСЗИ, съответстващ 
на подкатегорията, в която тя попада. Този 
буфер се състои от базов собствен капитал от 
първи ред и е в допълнение на базовия собст-
вен капитал, покриващ изискването по чл. 92, 
параграф 3 от Регламент (ЕС) № 575/2013.